|  |
| --- |
| PRITARTA |
| Klaipėdos miesto savivaldybės |
| tarybos 2019 m. vasario 21 d. |
| sprendimu Nr. T2-41 |

**SUSITARIMAS**

**DĖL PĖSČIŲJŲ TILTO PRIESTOČIO G., KLAIPĖDOJE, PERDAVIMO SAVIVALDYBĖS NUOSAVYBĖN**

2019 m. d. Nr.

**AB „Lietuvos geležinkeliai“ (toliau – Bendrovė)**, juridinio asmens kodas 110053842, atstovaujama generalinio direktoriaus Manto Bartuškos, veikiančio pagal Bendrovės įstatus, iš vienos pusės,

ir **Klaipėdos miesto savivaldybė (toliau – Savivaldybė)**, juridinio asmens kodas 111100775, atstovaujama Savivaldybės administracijos direktoriaus Sauliaus Budino, veikiančio pagal Klaipėdos miesto savivaldybėstarybos \_\_\_\_\_\_\_\_\_\_\_ sprendimą Nr. \_\_\_\_\_,

toliau kartu šiame susitarime vadinamos Šalimis, o kiekviena atskirai – Šalimi, sudarė šį susitarimą.

I. **Susitarimo objektas**

1. Susitarimo objektas: pėsčiųjų tilto per geležinkelį Priestočio gatvėje, Klaipėdoje, ir kito turto (susitarimo 1 priedas) (toliau – Pėsčiųjų tiltas) perdavimas Savivaldybės nuosavybėn.

**II. ŠALIŲ ĮSIPAREIGOJIMAI**

1. Bendrovė įsipareigoja:
	1. pasirašius šį susitarimą, nedelsdama imtis priemonių Pėsčiųjų tilto remonto darbams, nurodytiems susitarimo 2 priede, atlikti ir, atlikus remontą, informuoti apie tai Savivaldybės administraciją. Tilto dangos remonto darbus įvertina komisija, sudaryta iš abiejų Šalių atstovų;
	2. Savivaldybės tarybai priėmus sprendimą perimti Pėsčiųjų tiltą, inicijuoti sprendimų dėl viešosios geležinkelių infrastruktūros objekto pripažinimo nereikalingu ir perdavimo Savivaldybės nuosavybėn priėmimą;
	3. perdavimo–priėmimo aktu perduoti Savivaldybei Pėsčiųjų tiltą ir visą turimą dokumentaciją, reikalingą Pėsčiųjų tiltui eksploatuoti;
	4. ant tilto sumontuotas vaizdo stebėjimo kameras bei kitą įrangą, reikalingą kameroms veikti, demontuoti iki Pėsčiųjų tilto perdavimo–priėmimo akto pasirašymo dienos;
	5. 1 (vienų) metų laikotarpį nuo Pėsčiųjų tilto perdavimo Savivaldybės nuosavybėn dienos teikti Savivaldybės administracijai konsultacinę pagalbą dėl Pėsčiųjų tilto šildymo sistemos ir jos automatikos valdymo, naudojimo ir priežiūros.
2. Savivaldybės administracija įsipareigoja:
	1. Bendrovei atlikus susitarimo 2 priede nurodytus Pėsčiųjų tilto remonto darbus ir Lietuvos Respublikos Vyriausybei priėmus nutarimą dėl Pėsčiųjų tilto perdavimo Savivaldybės nuosavybėn, priimti Pėsčiųjų tiltą Savivaldybės nuosavybėn, pasirašant perdavimo–priėmimo aktą;
	2. nuo perdavimo–priėmimo akto pasirašymo dienos prisiimti visas išlaidas, susijusias su Pėsčiųjų tilto eksploatacija.

**III. SUSITARIMO GALIOJIMAS IR NUTRAUKIMAS**

1. Šis susitarimas įsigalioja jo pasirašymo dieną ir galioja iki visiško abiejų Šalių įsipareigojimų įvykdymo.

5. Šis susitarimas pasibaigia:

5.1. Šalių susitarimu nutraukti susitarimą;

5.2. nepriėmus susitarimo 2.2 papunktyje nurodytų sprendimų;

5.3. nutraukus susitarimą vienos iš Šalių iniciatyva, kai kita Šalis nevykdo arba netinkamai vykdo šiuo susitarimu prisiimtus įsipareigojimus, raštu pranešus įsipareigojimų nevykdančiai arba netinkamai vykdančiai Šaliai prieš vieną mėnesį;

5.4. kitais Lietuvos Respublikos civilinio kodekso numatytais pagrindais.

6. Susitarimas gali būti nutraukiamas Lietuvos Respublikos teisės aktų nustatyta tvarka.

**IV. BAIGIAMOSIOS NUOSTATOS**

1. Šalys įsipareigoja imtis visų priemonių laiku ir sąžiningai įvykdyti visas šio susitarimo sąlygas ir prisiimtus įsipareigojimus.
2. Nė viena šio susitarimo Šalis neturi teisės perduoti visų arba dalies teisių ir pareigų tretiesiems asmenims be išankstinio raštiško kitos Šalies sutikimo.
3. Vienai iš Šalių atsisakant susitarimo ar dėl nepateisinamų priežasčių nevykdant ar netinkamai vykdant savo įsipareigojimus pagal šį susitarimą, kita Šalis turi teisę nutraukti šį susitarimą 5.3 papunktyje nurodytu pagrindu ir reikalauti iš kitos Šalies atlyginti dokumentais pagrįstas išlaidas, patirtas vykdant savo įsipareigojimus pagal šį susitarimą.
4. Šalių ginčai dėl susitarimo nevykdymo ar netinkamo vykdymo sprendžiami derybomis, o nepavykus susitarti – Lietuvos Respublikos teisės aktų nustatyta tvarka.
5. Šis susitarimas sudarytas lietuvių kalba dviem egzemplioriais, turinčiais vienodą juridinę galią, po vieną kiekvienai susitarimo Šaliai.
6. Susitarimas gali būti pratęstas, papildytas ar pakeistas, esant Šalių raštiškam susitarimui.
7. Visi pranešimai pagal šį susitarimą turi būti daromi raštu, perduodami registruotu laišku ir (arba) elektroniniu paštu, susitarimo V skyriuje nurodytais Šalių adresais.

14. Susitarimo priedai:

14.1. 1 priedas – AB „Lietuvos geležinkeliai“ perduodamo Klaipėdos miesto savivaldybės nuosavybėn turto sąrašas;

14.2. 2 priedas – Pėsčiųjų tilto remonto darbų sąrašas.

**V. ŠALIŲ ADRESAI IR REKVIZITAI**

|  |  |
| --- | --- |
| **Akcinė bendrovė „Lietuvos geležinkeliai“**Mindaugo g. 12, 03603 VilniusTel. (8 5) 269 2038El. p. lgkanc@litrail.ltAB „Lietuvos geležinkeliai“ generalinis direktoriusA. V.\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas)Mantas Bartuška\_\_\_\_\_\_\_\_\_\_\_\_\_\_\_\_\_(data) | **Klaipėdos miesto savivaldybė**Liepų g. 11, 91502 KlaipėdaTel. (8 46) 39 60 08El. p. dokumentai@klaipeda.lt Klaipėdos miesto savivaldybės administracijos direktoriusA. V.\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas)Saulius Budinas\_\_\_\_\_\_\_\_\_\_\_\_\_\_\_\_\_(data) |

|  |
| --- |
| 2019 m. d. susitarimo Nr. |
| 1 priedas |

**AB „LIETUVOS GELEŽINKELIAI“ PERDUODAMO**

**KLAIPĖDOS MIESTO SAVIVALDYBĖS NUOSAVYBĖN**

**TURTO SĄRAŠAS**

|  |  |  |  |
| --- | --- | --- | --- |
| **Eil. Nr.** | **Unikalus Nr.** | **Inv. Nr.** | **Pavadinimas** |
| 1. | 4400-2059-0185 | 234-0000025 | Pėsčiųjų tiltas per geležinkelį Priestočio g. |
| 2. |  | 321-0003402 | Pėsčiųjų tilto 0,4 kV kabelinės linijos prijungimas nuo MTT-637 iki paskirstymo skydo ASJS-1 |
| 3. |  | 321-0003403 | Pėsčiųjų tilto apšvietimas (žemos įtampos kabelių linijos ir apšvietimo įrenginiai) |
| 4. | 4400-2059-0210 | 350-0000436 | Lietaus nuotekų tinklai Klaipėdos m., Šaulių g., 2KL |
| 5. | 4400-2059-0230 | 350-0000437 | Lietaus nuotekų tinklai Klaipėdos m., Šaulių g., 3KL |
| 6. | 4400-2059-4841 | 350-0000438 | Lietaus nuotekų tinklai Klaipėdos m., Kretingos g., 1KL |
| 7. |  | 321-0003404 | Pėsčiųjų tilto perdangos šildymas (žemos įtampos kabelių linijos ir šildymo kilimėliai) |
| 8. |  | 813-0000099 | Informacinė lenta Priestočio g., Klaipėdoje |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| 2019 m. d. susitarimo Nr. |
| 2 priedas |

**PĖSČIŲJŲ TILTO REMONTO DARBŲ SĄRAŠAS**

|  |  |  |
| --- | --- | --- |
| Eil. Nr. | Remontuojamos pėsčiųjų tilto dalys | Remonto darbų aprašymas |
| 1. | Danga | Pažeistos tilto poliuretaninės pakloto dangos remontas |
| 2. | Deformaciniai pjūviai | Pažeistų tilto deformacinių pjūvių vietų remontas |
| 3. | Šiukšliadėžės | Pažeistų šiukšliadėžių remontas ir perdažymas  |
| 4. | Metaliniai suoliukai | Pažeistų metalinių suoliukų remontas ir perdažymas  |
| 5. | Šviestuvai | Pažeistų šviestuvų gaubtų perdažymas  |
| 6. | Lietaus vandens surinkimo sistema, turėklai, žmonėms su negalia skirtos aikštelės | Valymo darbų atlikimas |

\_\_\_\_\_\_\_\_\_\_\_\_\_\_\_\_\_\_\_\_